Os Qing protechen a os manchús de l'asimilación u a mezcla con os chineses han. Manchuria disfruta d'autonomía. Prohiben a os chineses emigrar ta Manchuria (fueras de Liaodong). Prohiben os matrimonios mixtos. Os primers emperadors manchús feban un viache en vida t'a ciudat santa de Mudquen, on yeran honratos con flors y perfumes, con enchaquia d'esto o camín entre Pequín y Mudquen yera vedato baixo pena de muerte (en as zagueras decadas de l'imperio este costumbre se relaxará, no viachaba ta Mudquen que una fotografía de l'emperador). Os primers emperadors tamién pasaban un tiempo cazando en Manchuria pa seguir a tradición d'os suyos antipasaus cazadors. En os puestos importants de poder os manchús son mayoritarios. As tres luengas oficials son o manchú, o mongol y o chinés.